कबीर खान बोले- कॉलेज में सीनियर थे शाहरुख..मेधावी स्टूडेंट रहे इसलिए उनसे नोट्स मांगता था
Kabir Khan Reveals Shah Rukh Khan's College Love Story with Gauri Khan डायरेक्टर कबीर खान का कहना है कि वो जब पहली बार मुंबई पहुंचे तो सिर्फ शाहरुख खान को जानते थे। कबीर और शाहरुख दिल्ली के एक ही कॉलेज में पढ़ते थे।
डायरेक्टर कबीर खान का कहना है कि वो जब पहली बार मुंबई पहुंचे तो सिर्फ शाहरुख खान को जानते थे। कबीर और शाहरुख दिल्ली के एक ही कॉलेज में पढ़ा करते थे। शाहरुख, कबीर के सीनियर थे। कबीर ने बताया कि कॉलेज में वो शाहरुख को गौरी के बॉयफ्रेंड के तौर पर जानते थे।
कबीर के मुताबिक, उन्होंने और गौरी ने एक साथ म्यूजिकल ड्रामा में काम किया था। शाहरुख अक्सर गौरी से मिलने आते थे। वहीं पर गौरी के जरिए उनकी जान पहचान शाहरुख से हुई। शाहरुख ने बाद में कबीर को पढ़ने के लिए नोट्स भी दिए।
शाहरुख और गौरी को दशकों से जानता था- कबीर
बॉलीवुड में आने से पहले कबीर खान एक कैमरामैन और डॉक्यूमेंट्री फिल्ममेकर के तौर पर काम करते थे। उन्होंने ह्यूमन्स ऑफ बॉम्बे के साथ बातचीत में करियर के शुरुआती दिनों की कुछ यादें शेयर करते हुए कहा, 'जब मैं काम की तलाश में मुंबई आया तो किसी को नहीं जानता था सिवाए शाहरुख खान को छोड़कर। खैर मैंने उस वक्त ये नहीं सोचा कि शाहरुख कभी भी मेरे साथ काम करेंगे क्योंकि वो उस समय तक काफी बड़े स्टार बन गए थे। हालांकि मैं उन्हें और गौरी को दशकों से जानता था।'
गौरी के जरिए शाहरुख से पहली बार मिले थे कबीर
कबीर ने आगे कहा, 'दिल्ली के जामिया मिलिया कॉलेज में शाहरुख मेरे सीनियर थे। हालांकि मैं उनसे ज्यादा वाकिफ नहीं था। मैंने और गौरी ने साथ में वेस्ट साइड स्टोरी नाम के एक म्यूजिकल स्टोरी को प्रोड्यूस किया था। वहां हम दोनों डांसर हुआ करते थे। गौरी एक शानदार डांसर थीं, मैं भी शायद उतना बुरा नहीं था। हमने 6 महीने तक साथ में प्रैक्टिस की थी। उसके बाद शाहरुख गौरी से मिलने आए और फिर मेरी उनसे मुलाकात हुई।
शाहरुख ने पढ़ने के लिए दिए थे नोट्स
कबीर ने अपनी बात को आगे बढ़ाते हुए कहा, 'मैंने जामिया में बाद में एडमिशन लिया था। शाहरुख वहां पहले से पढ़ाई कर रहे थे। मुझे जहां तक याद है कि वो वहां इकोनॉमिक्स की पढ़ाई कर रहे थे। मैं भी इकोनॉमिक्स लेने वाला था। उन्होंने मुझे अपने नोट्स दिए थे, वो काफी मेधावी छात्र थे। उन नोट्स से मुझे आगे काफी फायदा हुआ।
ईश्वर में विश्वास नहीं रखते कबीर, खुद को नास्तिक कहा
कबीर ने इसी इंटरव्यू में अपनी पत्नी मिनी माथुर के रिलीजन के बारे में भी बात की। उन्होंने कहा कि दो अलग-अलग धर्मों से आने के बाद भी उनकी शादी में कभी कोई अड़चन नहीं आई। कबीर ने कहा, 'जब मैंने शादी करने की सोची तो मुझे लगा कि मिनी के घरवाले इतनी आसानी से नहीं मानेंगे। मिनी एक ट्रेडिशनल माधुर फैमिली से आती थीं, बावजूद इसके उन्होंने हमारे रिलेशनशिप को और मुझे आराम से स्वीकार कर लिया।
हमने दोनों रस्मों से शादी की। मैं एक नास्तिक हूं, ईश्वर में मेरा विश्वास नहीं है शायद इसलिए मेरे लिए ये सब स्वीकार करना काफी आसान है। हम दोनों के बीच काफी झगड़े हुए, काफी विवाद हुए लेकिन धर्म उनमें से कभी एक वजह नहीं रहा।
कई चुनिंदा फिल्मों का किया डायरेक्शन, एक था टाइगर उनमें से एक
कबीर ने अपने डायरेक्शन की शुरुआत 1999 की डॉक्यूमेंट्री द फॉरगॉटन आर्मी से की थी। ये डॉक्यूमेंट्री सुभाष चंद्र बोस के आजाद हिंद फौज पर बेस्ड थी। इसके बाद उन्होंने फिल्म काबुल एक्सप्रेस से अपना असल डेब्यू किया।
इसके बाद उन्होंने यशराज की कई फिल्मों का डायरेक्शन किया जिसमें न्यूयॉर्क, एक था टाइगर जैसी फिल्में शामिल हैं। इसमें से सलमान खान स्टारर एक था टाइगर सबसे बड़ी हिट हुई थी। उनकी लेटेस्ट रिलीज फिल्म 83 है, जो टीम इंडिया के 1983 के वर्ल्ड कप ग्लोरी पर बनी फिल्म थी।
